《悼文丞相》
元代·潘音

回首中原已陆沈，捐躯朔漠气萧森。恐吹馀烬成炎汉，未许黄冠返故林。

社稷忽生千古色，纲常无忝百年心。总𢬵清骨萦荒草，不复胡沙掩素襟。

作者简介：（1270—1355）绍兴新昌人，字声甫。生十岁而宋亡，闻长老谈崖山事，即潸然涕下。长从吴澄学，读夷齐传，击节愤叹。以荐召，不就。筑室南洲山中，名其轩曰“待清隐居”。有《待清遗稿》。